Mikola Azarovas

Mikola Janovyčius Azarovas (; g. 1947 m. gruodžio 17 d. Kalugoje) – Ukrainos politinis ir visuomeninis veikėjas, geologijos ir mineralogijos mokslų daktaras, profesorius, Ukrainos mokslų akademijos narys. 15 metų dirbo Ukrainos valdžios struktūrose.

Biografija 
Baigė Maskvos valstybinį Michailo Lomonosovo universitetą.

1995–1997 m. buvo Aukščiausiosios Rados deputatas, biudžeto komiteto pirmininkas. Nuo 1997 m. – Ukrainos valstybinės mokesčių inspekcijos vadovas.

2001 m. kovo 5 d. tapo Ukrainos Regionų partijos vadovu, tačiau po pusės metų atsistatydino. 2003 m. balandį Regionų partijos suvažiavime išrinktas politinės tarybos pirmininku.

2002–2005 m. Ukrainos premjero Viktoro Janukovyčiaus vyriausybėje ėjo pirmojo vicepremjero pareigas, 2004 m. pabaigoje – 2005 m. pradžioje laikinai ėjo Ukrainos premjero pareigas. 2006 m. kovą pagal Regionų partijos sąrašą buvo išrinktas į Aukščiausiąją Radą.

2006 m. rugpjūčio Viktoro Janukovyčiaus vyriausybėje vėl ėjo Ukrainos pirmojo vicepremjero pareigas. Nuo 2006 m. rudens iki 2007 m. gruodžio – Ukrainos finansų ministras.

2007 m. pagal Regionų partijos sąrašą išrinktas į Aukščiausiąją Radą. 2009 m. birželį Regionų partijos politinė taryba paskirtas V. Janukovičiaus rinkimų štabo vadovu.

Ukrainos Aukščiausioji Taryba 2010 m. kovo 11 d. pavirtino 15-uoju šalies ministru pirmininku. Už jį balsavo 242 parlamentarai (iš 450).

2014 m. atsistatydino iš Ukrainos premjero pareigų, dėl euromaidano konfliktų Kijeve. 

|-

Ukrainos politikai